**Projektas Nr. TSP-212**

**KUPIŠKIO RAJONO SAVIVALDYBĖS TARYBA**

**SPRENDIMAS**

**DĖL KUPIŠKIO RAJONO SAVIVALDYBĖS 2020 METŲ BIUDŽETO VYKDYMO ATASKAITŲ IR SAVIVALDYBĖS KONSOLIDUOTŲJŲ FINANSINIŲ ATASKAITŲ RINKINIŲ PATVIRTINIMO**

2021 m. rugpjūčio d. Nr. TS -

Kupiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 36 straipsnio 3 dalimi, Lietuvos Respublikos viešojo sektoriaus atskaitomybės įstatymu ir atsižvelgdama į Kupiškio rajono savivaldybės kontrolės ir audito tarnybos 2021 m. liepos 9 d. audito išvadą Nr. K2-1 „Dėl Kupiškio rajono savivaldybės 2020 metų konsoliduotųjų ataskaitų rinkinio, Savivaldybės biudžeto vykdymo ir turto naudojimo“, Kupiškio rajono savivaldybės taryba n u s p r e n d ž i a:

1. Patvirtinti Kupiškio rajono savivaldybės 2020 metų biudžeto vykdymo ataskaitų rinkinį (pridedama), kurį sudaro:

1.1. Biudžeto pajamų ir išlaidų plano vykdymo 2020 m. gruodžio 31 d. ataskaita;

1.2. Biudžeto išlaidų sąmatos vykdymo 2020 m. gruodžio 31 d. ataskaita;

1.3. Aiškinamasis raštas ir sprendimo 1–3 priedai.

2. Patvirtinti Kupiškio rajono savivaldybės 2020 metų konsoliduotųjų finansinių ataskaitų rinkinį (pridedama), kurį sudaro:

2.1. Finansinės būklės ataskaita;

2.2. Veiklos rezultatų ataskaita;

2.3. Pinigų srautų ataskaita;

2.4. Grynojo turto pokyčių ataskaita;

2.5. Finansinių ataskaitų aiškinamasis raštas.

3. Apie šį sprendimą paskelbti spaudoje, o visą sprendimą – Savivaldybės interneto svetainėje.

Šis sprendimas gali būti skundžiamas per šešis mėnesius nuo skunde nurodytų pažeidimų paaiškėjimo asmeniui dienos Kupiškio rajono savivaldybės tarybai  (Vytauto g. 2, Kupiškis) Lietuvos Respublikos viešojo administravimo įstatymo nustatyta tvarka arba per vieną mėnesį nuo jo paskelbimo arba įteikimo suinteresuotai šaliai dienos Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras

|  |  |  |
| --- | --- | --- |
| Parengė |  |  |
| Finansų ir biudžeto skyriaus vedėja |  |  |
|  |  |  |
| Reda Totorienė |  |  |